gentaiscool/nusaparagraph_topic huggingface dataset:
Nu namina icalan mah pasti aya untung jeung rugina. Mun nuju untung nya tiasa seueur panghasilanna, kitu oge sabalikna. Mun nuju rugi ge kudu dileukeunan. Kantos abdi ngaraosan rugi basa icalan. Harita tina sadaya produk abdi, teu aya nu laku hiji-hiji acan. Dugi ka produkna hampir basi, nya entos we ku abdi dipasihkeun ka rerencangan, dibagi rata hiji ewang. Abdi ngarasa sedih sabab teu tiasa balik modal, tapi mikir deui yen hikmahna teh abdi janten tiasa sedekah ka rerencangan lewat produk abdi. Enjingna abdi teu nyerah, sugan we aya keneh rezekina dina produk abdi. Tuluy we lajengkeun icalanna ku yakin yen isukan bakal leuwih hade ti ayeuna.

Topic: business
Ajaran agama Islam nu paling ku urang inget nyaeta ngadegkeun sholat. Lantaran sholat teh tihangna agama. Jadi misal mun ngadirikeun tenda jang kemah urang kudu masang tihang di sababaraha juru ngameh tendana ajeg henteu babari kabawa ku angin atawa babari runtuh. Tah sholat ge kitu, mun diibaratkeun tenda mah, tihang tenda teh sholat. Ari sholat teh kudu lima waktu, jadi kabayang lamun henteu sholat si tihang teh babari runtuh teu kuateun. Kudu dijaga pisan sholat komo jang kaum muslim mah, sabab sholat teh bisa nulungan urang engke di akherat. Lamun ceuk hadist mah teu sholat sakali oge siksaanna bisa sataun akherat. Sedengkeun itungan sapoe diakherat teh sarua jeung sataun di dunya.

Topic: religion
Rock Climbing jeung kuring jenis boga hubungan hate cinta. Hate sabab nanjak ngabuang tanaga sareng émosi Abdi resep sabab panjat tebing masihan kuring sensasi anéh anu teu acan kantos dirasakeun sateuacanna, sensasi anu nahan maot. Sababaraha kajadian gélo ogé geus lumangsung nalika kuring naek. Salah sahijina nya éta kajadian di handap. Waktu harita abdi teh pendaki anu kahiji, tos dugi ka pitch (kerung di gawir anu tiasa diuk kitu) kedah ngabelaan pendaki anu saterasna, margi abdi tos cape.. janten nalika pendaki anu kadua murag. dituturkeun sapanjang kalawan ngageser ka handap lamun kabeneran kaamanan kuring dijieun kuat. Henteu aya anu lepat sareng anu naék di handap, meureun rada scuffed. Tapi kuring ceurik ceurik sanggeus sadar kuring kakara ngabahayakeun kahirupan jalma. Kabiasaan kuring nungkulan gugup sareng sieun nyaéta ngajerit dina luhureun bayah kuring. Jadi saenggeus ceurik kuring ngajerit sekencang-kencangna sok dibarengan ku sumpah-sumpah teuing wkwk

Topic: sports
Tingkat rasa dahareun nu ku urang pikaresep, nyaeta lada, asin, amis. Lamun cemilan urang leuwih resep nu asin, sabab rasa na teu pernah bosen. Salah sahiji cemilan asin nu urang pikaresep nyaeta kiripik sampeu. Aya salah sahiji langganan urang, nyaeta di Jalan Kemuning hareupeun toko kue Prima Rasa. Ngaran toko na teh Sari Milo. Ceuk urang, kiripik sampeu didieu ipis, jadi henteu teuas pas digayem. Bumbu na oge pas teu kaasinan. Sari Milo ieu ngajualan cemilan nu lainna oge, aya amis, asin, lada, nu meuli dibebaskeun jang ngarasaan tiap-tiap cemilan nu dijual sacara haratis. Jadi bisa nangtukeun mana wae nu ngeunah jeung nu rek dibeuli. Nepika urang ngirim kiripik sampeu ieu ka babaturan urang nu di Jakarta, kubakat urang ngarekomendasikeun kiripik sampeu Sari Milo.

Topic: food & beverages
Klewang nyaeta senjata tradisional nusa tenggara wetan anu wangunna siga pedang. Klewang nyaeta pedang anu panjang sarta langsing sabeulah sisina tunggal jeung ujung runcing. Klewang dilengkepan ku sarung tina kai. Klewang dipercaya asalna ti wewengkon karajaan wehali anu perenahna di beulah kidul belu, nusa tenggara timur. Kelewang aya dua rupa, nyaeta samara kelewang surik jeung surik kelewang jeung naruk surik kelewang. Kelewang surik naruk mangrupa kelewang anu mindeng dipake ku masarakat nusa tenggara timur dina kagiatan sapopoe saperti ngebon jeung moro. Gagang jeung sarung surik naruk dijieunna tina kai anu teu diukir. Kelewang surik samara mangrupa kelewang husus anu dianggap pusaka ku masarakat belu. Gagang jeung sarung kelewang surik samara dijieun tina kai anu diukir motif has belu. Kelewang surik samara teu tiasa dianggo ku saha wae, ngan ukur pamimpin adat anu ngagaduhan.

Topic: culture & heritage
Senen kamari, kuring jeung bapa jeung indung kuring di kebon imah. Kuring melak tomat sabab kuring resep pisan kana warna anu éndah nalika aranjeunna ngahasilkeun buah. Kuring melak tomat dina pot anu henteu ageung teuing. Sateuacan penanaman, pot parantos dipasihan taneuh sareng pupuk supados tomat tiasa mekar. Sanggeus éta, kuring rutin miara tomat. Anjeun ngalakukeun ieu ku nyiram sacara teratur sareng ngantepkeun sinar panonpoé anu cukup. Salian ti melak mawar, kuring ogé melak cabé. Kuring melak siki cabe dina pot anu ukuranana henteu ageung teuing. Kawas pot tomat, pot cabe geus dibere pupuk jeung taneuh heula. Perawatan pepelakan cabe rada béda sareng mawar. Kusabab pepelakan cabe teu kedah sering disiram supados akarna henteu rot. Kuring ogé ngurus pepelakan cabe ku ngantepkeun aranjeunna nampi cukup sinar panonpoé.

Topic: food & beverages
Tips kanggo nyetel dana darurat
Mimitina, tangtosna, anjeun bakal sesah pikeun konsistén nyetél dana darurat. Utamana upami salami ieu anjeun henteu biasa nyimpen sareng ngatur kauangan anjeun kalayan leres. Sanaos kitu, éta sanés hartosna kahayang anjeun pikeun nyetél dana darurat henteu tiasa kalaksanakeun. Aya tip anu anjeun tiasa laksanakeun pikeun ngawujudkeun kahayang ieu.
1. Ngurangan pangaluaran bulanan
Naha anjeun sadar atanapi henteu, anjeun tiasa overspending di daérah anu tangtu. Contona keur kaperluan dahar, atawa balanja.
Mertimbangkeun motong deui kabiasaan. Ku cara éta, anjeun tiasa nyimpen artos anu dikaluarkeun supados tiasa dialokasikeun ka dana darurat.
2. Sisihkeun saprak gajihan datang
Kawas tabungan atawa dana pangsiun, hal anu penting pikeun sisihkan paycheck Anjeun langsung jeung allocate eta. Ku cara éta, teu aya alesan gaji anjeun béak ku kituna anjeun henteu tiasa nyisihkeun artos kanggo dana darurat, khususna upami anjeun mimiti nyetél dana darurat.
Éta sababaraha cara pikeun nyetél dana darurat anu anjeun tiasa latihan ti ayeuna. Teu aya anu nyangka anjeun ujug-ujug ngalaman kajadian anu teu pikaresepeun. Sanaos kitu, upami anjeun gaduh dana darurat, anjeun bakal salawasna siap pikeun sagala rupa kaayaan darurat anu tiasa kajantenan, leres

Topic: slice of life
Saterusna, dosis radiasi éféktif sarua jeung populasi sabudeureun pembangkit listrik batubara téh 100 kali dibandingkeun jeung pembangkit listrik tenaga nuklir. Upami anjeun ngitung dosis radiasi per jalma di sakuriling pembangkit listrik tenaga batubara, dosisna bakal tilu kali langkung ageung tibatan dosis radiasi anu dikaluarkeun ku pembangkit listrik tenaga nuklir. Sabab teu dirancang (ogé pembangkit listrik tenaga nuklir) pikeun nanganan runtah radioaktif. Pembangkit listrik tenaga nuklir mangrupa hiji-hijina anu ngahasilkeun runtah anu kacida pentingna stratégisna sabab runtah (plutonium) bisa dihasilkeun jadi pakarang nuklir. Sabab geus jadi peraturan internasional (IAEA) yen runtah ti pembangkit listrik tenaga nuklir kudu dipulangkeun deui ka nagara penghasil BBM. Contona, Indonesia ngawangun pembangkit listrik tenaga nuklir, jeung meuli BBM na ti Rusia atawa AS, sanggeus prosés ngaduruk réngsé, runtah kudu dipulangkeun ka nagara asalna.

Topic: technology
Aya carana ngameh mesin cuci awet jeung teu babarian ruksak. Nu kahiji ulah loba make detergen, gunakeun detergen sacukupna sabab mun busana beuki loba, kalakah bisa nyocokan drainase jeung ngaruksak pakean. Nu kadua gunakeun detergen khusus mesin cuci, bedana teh nyaeta dina tingkat kalembutanna jeung kakuatan ngaleungitkeun kotoran jeung zat nu sejenna. Nu katilu pisahkeun pakean nu ukuranna leutik, sabab nu ukuranna leutik teh sok nyangsang dina jero tabung mesin cuci, siga kaos kaki. Nu kaopat ulah ngaleuwihan kapasitas mesin cuci, salian ti proses nyeuseuhna teu maksimal, oge nyieun umur mesin jadi beuki pendek. Nu terakhir mindeng ngaberesihkeun filter jeung tabung mesin cuci, minimal filter mesin cuci diberesihkeun 4 kali dina sataun.

Topic: technology
Saha nu teu wawuh ka alat musik karinding, alat musik saderhana asal Jawa Barat. Karinding cara ngamaenkeunna nyaeta ku ditiup. Bahan karinding dijieun tina awi nu geus dikeueuman salila sataun. Cara maenkeun alat musik karinding nu kahijinyaeta adekkeun ruas bagean tengah karinding kana baham nu rada ngabuka. Tuluy tepakan ujung ruas belah pangkatuhuna make hiji ramo nepi ka jarum karinding ngageter beraturan. Ujung pangkencana dicepeng oge supaya bisa nyaimbangkeun. Tah getaran nu dihasikeun tina jarum karinding teh bakal nyiptakeun sora nu diresonansi ku baham. Jadi, alunan musik nu dihasilkeun tina karinding teh dipengaruhi pisan ku baham, napas, jeung letah nu ngamaenkeun nana.

Topic: culture & heritage
Salah sahiji kampung adat di daerah Subang nu masih keneh ngajaga tradisi jeung aturan adatna nyaeta kampung adat Banceuy. Kampung adat Banceuy lokasina di daerah Sanca, Ciater. Masyarakat adatna masih ngajaga pisan kana aturan adat jeung tradisina, teu jarang oge sok aya wisatawan atawa ahli nu kunjungan ka kampung ieu. Salah sahiji tokoh adatna nu aya keneh dugi ka ayeuna nyaeta Abah Ade. Ti mimitina pupuhu atawa tokoh adat di kampung Banceuy teh aya tujuh urang nu masih eksis dugi ka ayeuna. Anjeunna sering oge ngajalin silaturahmi ka instansi jeung organisasi sekitar lemburna supaya bisa koordinasi perihal kalestarian kampung adatna.

Topic: culture & heritage
Hayam Santa Maria nyaeta salah sahiji hayam nu loba direview ku youtuber sabab rasana anu khas, teu kapanggih di nu tukang dagang sejen. Der we kami teh ngangge motor ka Cirebon bebelaan jang ngasaan eta hayam hungkul. Baang nepi ka Cirebon, eta waung teh karek buka, tapi antrian na geus aya dua puluh jelema mah. Walah, mana kami lapar mana kudu ngantri panjang. Singkatna geus nepi kana anterian kami, kai mesen hayam goreng hiji, sate kulit dua, jeung sate usus dua. Pas dicobian beuh rasana nikmat pisan, nu mantak khas na mah tina bumbu surundeng na. Can pernah kai manggih nu sangeunah kieu di warung sejen. Surundeng na semu hideung, aya rasa tarasian, jeung teung bumbu nan nu mantak beda kana rasana. Saberes nuang saporsi, kami pesen deui jang bawaeun ka imah. Geus beres babayar, kami langsung mulang deui ka imah.

Topic: food & beverages
salah sahiji kagiatan anu bisa dipigawé pikeun babaturan anu di sakola bari santai, bisa nginget-nginget naon anu geus diajar di sakola kiwari ku ngagolér bari nutup panon na, diatur ku napas teratur. biasana bakal aya gambar atanapi gambar anu kaluar tina alam bawah sadar urang pikeun sadaya kajadian dinten ayeuna, sareng rutin ieu tiasa dianggo pikeun ningkatkeun memori sareng diajar gancang sabab kuring parantos dilakukeun sareng nalika ujian, kuring ngan ukur nutup panon kuring sareng émut nalika guru ngajelaskeun materi tina soal ujian, sarta hasil soal-soal anu ku kuring karasa hese, ku kuring dijawab bener, sabab kuring ningali sacara jelas kajadian waktu harita, nepikeunana guru jeung lingkungan di kelas.

Topic: leisures
Abdi teu resep pisan ka kadaharan nu ngarana terang bulan. Lain nanaon, ngan ieu kadaharan teh teu sihat pisan ari dipikir-pikir mah. Coba we tempo cara nyieunna, mimiti mentega sabalok dipanaskeun nika cair tur adonan martabak dipanaskeun. Adonanna teras ditambihan gula ngarah amis rasana. Nu nyieun teu sihat na teh toping atawa eusian nu dibere ka ieu kadaharan. Coklat, keju, kacang, susu, sagala rupa nu araramis diasupkeun. Moal teu diabetes jelema nu ngadahar ieu kadaharan. Lain tina kadaharan hungkul nu nyieun teu sihat, nanging waktos ieu kadaharan diical. Ampir kabeh tukang dagang nu ngicalan terang bulan teh dagang na peuting, waktos dimana urang kudu eren ngadaharan gula sareng nu amis-amis.

Topic: food & beverages
Ti baheula urang resep pisan kanu ucing, urang sok ngingu ucing di imah nepika ayeuna. Nu ayeuna aya di imah mah ngan tilu, lalaki kabeh. Nu hiji warna na hideung jeung bodas buntutna panjang, umurna geus rek dua tahun keudeung deui. Ucing ieu teh titipan ti nini urang anu geus maot, keur nini urang hirup keneh jenatna ucing ieu teh di pika nyaah jeung osok sare bareng na kasur. Ngarana Tabby lucu pisan ngan icingeun, tapi mun kanu dahareun mah segut kacida. Ucing anu kadua warna hideung, pokona hideung sa awak-awak nepika teu katempo mun keur nyumput di kolong korsi. Di ngaranan ucrit ku si bapak, unggal peuting teh gandeng sok kekeretek ka panto kamar, tapi mun geus di bere dahar ge angger gandeng. Ngan ucing ieu mah bager tara hayang kaluar imah, sok ngajentul weh di lawang panto. Ucing anu katilu warna na oren, awak na kurus pisan jiga tara di bere dahar padahal dahar wae. Ucing anu ieu mah anyaran si bapak manggih di hareup imah deket pager, karunya jigana aya nu miceun soalna orok keneh matana ge can muka. Jadi weh di urusanan ku urang jeung kolot di imah, sok di bere dahar isuk, beurang, jeung peuting. Sok di ajak heureuy,  jeung sok di mandian saminggu tilu kali. 

Topic: leisures
Taman Air Mancur Sri Baduga mangrupa tempat wisata anu menarik anu bisa dijadikeun tempat tujuan wisata di Purwakarta, Jawa Barat. Destinasi wisata Taman Air Mancur Sri Baduga nampilkeun kaéndahan anu bakal manjakeun panon nu ningalina. Salian ti ngarasakeun kaéndahan pancuran air nu nari nari tina cai mancur, Anjeun ogé bisa ngarasakeun nikmatna jalan jalan ka taman air macur sri baduga make béaya rendah. Anjeun ngan perlu mayar tiket parkir atawa restibusi mun erek ningali air mancur taman sri baduga. Biasan taman air mancur sri baduga rame na keur peuting loba wisatawan anu boga ka tujuan  Taman Air Mancur Sri Baduga keur nonton atraksi air mancurna. Seueur wisatawa nu datang ka purwakarta kanggo ngamangpaatkeun waktos liburan anjeun di Purwakarta.

Topic: leisures
Hotel Kartel Bandung anu aya di Jl. Ir. H. Juanda. Hotel ieu beda jeung umumna hotel, sabab di hotel ieu bisa mondok 24 jam. Jadi misalna check in jam 8 peuting, check out na oge jam 8 peuting. Hotelna estetik, lokasina oge sejuk. Kamarna luas jeung unik pisan, jadi tiap kamarna teh boga tema anu beda-beda. Fasilitas di jero kamarna oge lengkep, aya sofa jeung TV na cukup gede. Cocok jang liburan bareng kulawarga atawa jeung babaturan. Kamar mandina geus aya cai panasna. Lain ngan ukur hotel jeung kamarna nu estetik, didieu ge aya rooftop anu alus pisan bisa dipake dahar sabari ninggali pamandangan.

Topic: leisures
Salah sahiji upacara kaagamaan umat Buddha nyaeta upacara Puja Bakti. Upacara Puja Bakti dilaksanakeun di unggal hari besar agama Buddha. Salah sahiji nu terkenal nyaeta Upacara Pattidana. Upacara kaagamaan ieu mangrupakeun bentuk pelimpahan jasa dina raraga ngadoakeun arwah leluhur supaya dipaparin kabaikan jeung kadamaian dina kahirupan di alamna. Upacara Pattidana teh dilaksanakeunna dina raraga nyabut Hari Raya Waisak. Di Indonesia, upacara kaagamaan ieu dilaksanakeun na di pulau Bali. Upacara Pattidana dilaksanakeunna di Vihara, pamujaan na ngangge dupa jeung lilin sebagai simbol kahormatan ka leluhur. Salian upacara Pattidana, seueur oge upacara Puja Bakti lainna, misal dina hari raya Uposatha, Kathina, Waisak, jeung sajabana.

Topic: religion
Aya hiji laptop merek Lenovo nu kelasna entry level nanging kualitasna lain heureuy. Lenovo ideapad slim 3i gaduh babaraha fitur nu tiasa diunggulkeun. Prosesorna Intel Core generasi 10 janten tiasa ngalakukeun tugas nu seueur. Bezel di kenca sareng katuhu sempit janten mere kesan layarna leuwih lebar sareng leuwih resik. Speakerna make speaker Dolby Audio janten suara nu dihasilkeun jentre sareng bersih arek keur nonton video, streaming musik, atanapi video call-an. Soal privasi sareng kaamanan ieu laptop oge lumayan hade, aya fitur rana webcam nu tiasa urang anggo nutupan webcam dina laptop. Laptop ieu oge tiasa digentosan mode damelna, aya Mode Max tur Mode Stealth.

Topic: technology
Ngapalkeun Al-Qur'an mangrupakeun salah sahiji amalan anu dianjurkeun di Islam. Malaikat kacida kagum pisan ka jalma-jalma anu ngapalkeun Al-Qur’an, nepi ka malaikat oge paboro-boro merjuangkeun kamulyaan ka Nu Maha Kawasa ngaliwatan perantara jalma-jalma anu apal Al-Qur’an. Disebutkeun upami urang tiasa ngapal Al-Qur'an urang tiasa masihan mahkota ka para sepuh urang di syurga. Muraja'ah nyaeta pangulangan, dina buku 9 lengkah gampang ngapalkeun Al-Qur’an diterangkeun yen muraja’ah anu terus-terusan bakal nguatkeun hafalan, muraja’ah anu terus-terusan leuwih penting batan ngapalkeun deui hapalan anu anyar, muraja’ah anu terus-terusan eta sajatina anu janten hakekat ngapalkeun. Saha-saha wae anu ngapalkeun Al Qur'an saleresna, manehna bakal terang pisan yen lamun manehna henteu maca muraja’ah terus-terusan mangka hafalanna bakalan leungit.

Topic: religion
Lantaran tos kajadian sababaraha bencana di Indonesia, utamana lini. Ayeuna tos mulai seeur anu masihan apal resiko bencana di Indonesia. Aya sabaraha panaliti anu masihan apal urang resiko bencana lini di Indonesia. Masih keneh seeur jalmi di Indonesia anu teu paham kana kamungkinan kondisi bencana di Indonesia. Seeur keneh jalmi anu mikir yen bencana mah moal ngadatangan manehna padahal eta teh tiasa dikurangan resikona. Contohna urang tiasa nyiapkeun tas kanggo nyanghareupan bencana supados pas bencana datang teh urang tos aya persiapan. Resiko anu ditimbulkeun tina bencana teh lain hereuy gedena, matak leuwih sae lamun urang tiasa nyegah ti mimiti. Ulah pasrah pisan lamun aya bencana. 

Topic: slice of life
Ayeuna di era 2022 geus lumangsung parobahan badag di masarakat, millennial jeung generasi ngora geus ngalaman parobahan kabiasaan masarakat pikeun néangan hiburan, millennials jeung nonoman anu. Cenderung haus informasi jeung aktif di media sosial bener-bener ninggalkeun acara TV anu cenderung bosen sabab kabeh programna dieusi ku jalma anu sarua, acarana ampir sarua ditambahan ku stasion TV anu milu politik nyadiakeun informasi pikeun mingpin. pamadegan sangkan aya rasa teu percaya masarakat kana informasi anu ditepikeun ku acara TV. Generasi milenial jeung nonoman kiwari leuwih resep néangan hiburan jeung informasi ngaliwatan internet sabab miboga kaunggulan leuwih mobile, praktis, bisa manggihan informasi tina rupa-rupa sumber nurutkeun kahayang maranéhanana, jadi lamun cinta Jokowi, ngan lalajo Jokowi jeung Algoritma bakal nungtun anjeun ka sababaraha sumber, upami anjeun resep ningali TV Cokro dina youtube nya bakal diarahkeun ka dinya weh.

Topic: technology
Kahirupan tatangga tiasa masihan seueur kabagjaan sareng kauntungan dina kahirupan urang. Babaturan jalma anu hade tiasa ngabantosan urang ngawangun jaringan sosial anu kuat sareng mangpaat. Urang tiasa tukeur ide, pangalaman sareng pangaweruh sareng tatangga urang sareng ngalegaan jaringan sosial. Jalma-jalma anu hade tatangga oge tiasa ngabantosan urang dina kaayaan darurat, sapertos konci leungit, kahuruan atanapi kacilakaan. Tatangga anu hade tiasa ngabantosan urang dina kaayaan sapertos kitu sareng nyayogikeun bantosan anu diperyogikeun. Tatangga jeung jalma alus bisa nyadiakeun rasa aman tur kanyamanan dina kahirupan urang. Urang bisa silih awas jeung nguatkeun rasa aman jeung kanyamanan di sabudeureun urang. Jalma-jalma anu hade tatangga oge tiasa ngabantosan urang ngawangun sosobatan sareng hubungan anu caket sareng jalma-jalma di sabudeureun urang. 

Topic: slice of life
Cara sederhana ngameh sumanget tuluy gawe di kantor. Nu kahiji pastina urang kudu bahagia dina ngajalankeun pagawean kantoran ieu, sabenerna bahagia teh relatif gumantung ka jelemana, tapi bisa dicobaan ku misalna kantorna anu deukeut jeung pusat kuliner. Jadi aya tujuan nu sejen salian indit ngantor. Nu kadua biasana urang ngadesain meja sanyaman urang, minimal rapih ngarah katinggalina oge bisa leuwih jernih tibatan mun meja acak-acakan. Dina meja bisa neundeun foto kulawarga ngameh leuwih sumanget. Nu katilu penting oge nyaeta urang kudu istirahat mun geus ngarasa bosen atawa jenuh. Urang bisa ngopi atawa sarapan heula sakeudeung. Ieu katinggalina sepele tapi mibogaan dampak leuwih gede.

Topic: business
Salah sahiji tarian asal Jawa Barat nu terkenal dugi ka kancah internasional nyaeta Tari Merak. Tari merak teh diciptakeun na ku Raden Tjetje Somantri. Anjeunna terinspirasi tina kaendahan manuk merak nu sok nembongkeun jangjangna supaya narik perhatian merak bikang. Pakean nu digunakeun dina tari merak nyaeta busana motif bulu merak nu ngagambarkeun kaendahannana. Tuluy aya mahkota nu dipake sabagai simbol kepala merak. Gerakan tarina teh diambil tina gerakan manuk merak jalu nu keur narik perhatian manuk merak bikang ku cara ngepakeun jangjangna, ku kituna ieu tarian biasana dilakukeun sapasang-sapasang. Tari merak biasana ditampilkeun dina raraga nyambut tamu, persembahan, oge dina pentas budaya dugi ka kancah internasional.

Topic: culture & heritage
Lamun nikahan di lembur mah jam tilu teh panganten kudu geus hudang rek di dangdanan. Urang kulawarga besar oge kudu geus hudang ameh teu parebut jamban. Biasana amang-amang dekor meriksa panggung jeung kabel-kabel jang ngahurungkeun musik. Lamun panganten lalaki geus datang, urang sakulawarga teh kudu nyambut di hareupeun, bari ngalungkeun bunga ka panganten lalakina. Saanggeus akad jeung ngeusian surat nikah, urang sasalaman jeung panganten, biasana mah sok bari popotoan oge. Lamun di lembur mah ai aya hajatan teh sok ngundang sakampung, meuni loba pisan jalaman teh harita mah. Saanggeus eta karek urang teh makan-makan, lamun kuring jeung barudak nu sejen mah biasana kalah nyokotan jajananna, nu paling sering beak tiheula pasti zupa-zupa jeung es krimna.


Topic: slice of life
Aya hiji lalaki nu umurna teh geus 24 taun jeung ninggali kaluar jendela kereta sabari ngajorowok, bapak tinggali tatangkalan ditukangeun urang! Bapana langsung seuri, tapi aya hiji pasangan nu diuk di deukeutna karunyaeun ninggali laku lampah lalaki eta masih siga budak leutik padahal umurna geus 24 taun. Pasangan eta tuluy teu bisa nahan diri jeung ngomong ka bapana anakna eta, Naha maneh teu mawa budak maneh ka dokter nu alus? Si bapa seuri tuluy ngomong, Urang geus ngalakukeun jeung ieu ge karek balik ti rumah sakit, budak urang teu ninggali ti orok keneh jeung manehna karek meunang panonna poe ieu. Pesan moralna ulah gancang boga prasangka jeung meunteun hiji hal lamun teu nyaho kanyataan ditukangna.

Topic: religion
Kampung Adat Baduy mangrupa wewengkon anu masih nganut prinsip karuhun nepi ka kiwari. Ku lantaran kitu, masarakat jeung para wisatawan dipénta saluyu jeung aturan adat anu masih kénéh lumaku. Inpormasi ieu ditepikeun ku salah saurang tokoh adat Baduy Dalam, Ayah Mursyid. Anjeunna meredih ka saha waé anu bakal datang ka tanah adat masarakat adat ulah ngaruksak alam. Para sesepuh adat di tanah adat Baduy geus sapuk kana sababaraha larangan anu kudu dicumponan ku nu datang. Ieu demi ngajaga alam, sarta ngahindarkeun bencana. Sawatara hal anu kudu dicumponan nyaéta henteu miceun runtah, henteu neukteuk tatangkalan, henteu ngaruksak alam sarta ogé henteu ngidinan ngojay di Walungan Cibanten.

Topic: culture & heritage
Zaman baheula mah bentuk televisi teh kembung, lain jiga nu ayeuna. Disebutna teh katelah ku TV tabung. Dina mimiti kamunculan nana, acara TV teh ngan aya warna hideung jeung bodas hungkul, euweuh warna lain. Makin kadieu sairing perkembangan zaman, makin loba variasi warna dina layar televisina. Mimiti kemunculan televisi teh bentukna kandel, hareupna layar, tukangna tabung nu ngabendol nu eusina mesin televisina. Tah di handapeun layar teh sok aya tombol paranti ngatur on/off, tombol volume, jeing tombol jang mindahkeun channel televisina. Tuluy sisi kenca jeung katuhu na teh aya lobang speaker. Di luhur televisi na aya rongga udara nu nyambung kana mesin. 

Topic: technology
Salah sahiji tokoh kampung adat Baduy nyaeta Ki Pulung, sasanduk ka pamarentah satempat sabab kalestarian alamna terancam. Suku Baduy teh ngagaduhan kapercayaan yen alam mangrupakeun sumber kahirupan nana, jadi kudu dijaga jeung dilestarikeun, ulah nepi ka dirusak. Harita, Gunung Liman di Kampung Baduy Dalam teh dirusak ku penambang emas ilegal jeung ku ilegal logging. Hal ieu berdampak pisan kana kahirupan suku Baduy Dalam. Anjeunna menta yen pamarentah ngeureunkeun eta nu ngarusak kalestarian alam Gunung Liman. Hal ieu teh dianggap ancaman bahaya jang suku Baduy Dalam. Ku kituna, yuk urang ge ngajaga kalestarian Baduy Dalam mun kunjungan ku cara matuhi sagala aturan tradisi adatna!

Topic: culture & heritage
Trend balanja jaman ayeuna geus kageser, biasana baheua urang leuwih resep balanja langsung ka pasar atawa ka toko jaman ayeuna mah batur leuwih resep balanja sacara online di imah kusabab hoeam, mimitina ieu teh kajadian kusabab dampak ti pandemi urang teu bisa kukumaha jeung kamana mana anu akhirna ngajadikeun kabiasaan nepi ka ayeuna lamun urang hayang na balanja di imah kusabab leuwih praktis oge, nah ti dinya panjual oge kudu barobah milu kana parmentaan pasar, otomati spanjual oge kudu pindah ka dagang online, dagang online ieu jelas leuwih boga loba mangfaat nyaeta bisa di pigawe ti mana wae, bisa di gawe jualan na ti imah hungkul.

Topic: business
Pas poean lebaran, umat muslim identik jeung ngarayekeun barengan kulawarga oge dulur-dulur. Silaturahmi aya kaitanna jeung poe lebaran sabab bisa silih ngahampura jeung panggih kulawarga nu geus lila teu panggih. Aya sababaraha mangpaat tina silaturahmi. Nu kahiji, ngaraketkeun tali duduluran, ku cara kumpul jeung kulawarga urang bisa ngaraketkeun tali duduluran. Nu kadua ngadeukeutkeun diri ka Allah SWT, silaturahmi mangrupakeun hiji parentah ti Allah SWT ka tiap hamba-Na. Nu katilu, ngalegakeun rezeki. Nu kaopat, kenal jeung anggota kulawarga anu anyar. Dina sataun pasti loba kajadian nu teu disadaran siga kawinan atawa orokan. Ieu waktuna jang ngalegakeun koneksi antara duduluran ku cara datang ka imah dulur atawa tatangga.

Topic: religion
Pertandingan maén bal anu meriah sering dibarengan ku paripolah suporter anu teu sopan anu émosional sareng nyababkeun huru-hara salami pertandingan. Teu saeutik kasus karusuhan ngabalukarkeun suporter, panitia, panitia, aparat kaamanan, jeung saterusna ngalaman tatu, malah maot. Ieu perlu meunang perhatian husus ti loba pihak patali, pikeun nyegah atawa ngaleutikan kajadian goréng lumangsung deui dina mangsa nu bakal datang.
Ahli sosiologi, Mohammad Ghofur S.Sos, M.Sc nétélakeun, sabenerna ngeunaan masalah karusuhan atawa karusuhan anu lumangsung boh antara suporter, boh antara suporter-penyelenggara, jeung saterusna dina mangsa pertandingan, loba cara anu bisa dilaksanakeun luyu jeung eta kajadian.
Sanajan kitu, Ghofur, anu ogé panitén ogé fans maén bal nasional, ngajelaskeun, sacara umum, anu biasana lumangsung nepi ka ayeuna, nyaéta lamun aya karusuhan antara suporter atawa suporter jeung panitia, cara nungkulan éta. paling mindeng dipigawé nyaéta

Topic: sports
Dumasar kana Pasal 20 Rancangan Undang-Undang Larangan Minuman Beralkohol, saha wae jalmi anu ngaleeut alkohol bakalan dihikum paling sakedik tujuh bulan atawa paling seeur dua tahun, sareng denda minimal paling sakedik sapuluh juta, paling seeur lima puluh juta. Arurang kedah ati-ati upami bade barang dahar, teu meunang sangeunahna, komo alkohol gaduh seeur pisan sumber panyawat. Biasana jalmi anu ngaleeut alkohol sok janten mabok, teu tiasa mikir, boro-boro mikir mapah wae oge sesah, ngomong kamana wae. Kementrian kesehatan oge tos masihan terang sapuluh bahaya minuman alkohol nyeta ngaruksak syaraf, gangguan jantung, ngaganggu metabolisme awak, ngaganggu sistem reproduksi, nurunkeun kacerdasan, nurunkeun beurat awak, ngaganggu fungsi hate, nyebabkeun tekanan darah tinggi, sareng nyebabkeun jalmi hirupna janten sakedap.

Topic: food & beverages
Wajit sorangan nyaéta kadaharan atawa jajanan has Cililin Bandung Responsible. Kadaharan ieu saleresna aya di daerah Jawa Tengah anu namina berlian, tapi anu ngabedakeun wajit sareng inten nyaeta bungkusna: Ieu resep atanapi cara ngadamel wajit.
Léngkah-léngkah Cara Nyiapkeun Wajit Cililin: Kulub béas ketan kira-kira 2 jam, tuluy solokan.
Kukus béas ketan kira-kira 30 menit, sabada dicabut.
Kulub santan babarengan, gula, gula beureum, daun pandan jeung uyah, aduk nepi ka rata tuluy disaring.
Sanggeus éta, masak deui sarta nempatkeun ketan dina api leutik bari diaduk nepi ka campuran asak, coklat jeung minyak.
Lamun geus asak, piceun adonan sarta ngantep eta rada tiis.
Lajeng tuang satengah séndok adonan kana daun jagong garing anu geus potong buah, lajeng bungkus tur nyimpen.
Anu pamungkas nyaéta wajit ngagaringkeun nepi ka rada garing sarta rada teuas. coba teu teuas teuing

Topic: culture & heritage
Sugan aya nu apal kana jajanan odading, harita mah tatangga meuli roti goreng nu rada jauh ti tempat urang cicing cenah rasa coklat jeung pandan nu pang alusna, jadi panasaran! sabab roti goreng ieu rasana variatif, aya rasa coklat, pandan, strawberry, blueberry jsb. najan sabenerna mah teu resep kana odading, meureun ieu teh bisa nyieun kuring resep odading, tuluy panasaran we indit meuli odading cenah. kurang leuwih 25 menit perjalanan. Sigana menarik tapi kuring henteu terang rasana, teras kuring balik ka bumi teu sabar pikeun ngahakan. Tatangga urang teu pernah ngadahar roti siga kieu, emang ngeunah, tambah teu resep kanu aranana odading.

Topic: food & beverages
Sangu goréng mangrupa salah sahiji kadaharan anu mindeng kapanggih di sabudeureun urang. Kadaharan anu bahan dasarna tina sangu nu digoreng ieu jadi kadaharan khas nu aya di wewengkon Indonésia. Disajikeun dina rupa-rupa rasa anu bisa disaluyukeun jeung kahayang konsumén. Seungitna bungbu sangu goreng bisa ngajadikeun saha baé anu ngambeu kagoda ku kadaharan ieu. Sangu Goréng umumna miboga warna coklat has tina kecap, tapi aya ogé nu boga warna séjén saluyu jeung kréativitas anu masakna. Kiwari aya sababaraha padagang anu nyieun karakter anyar dina warna sangu, aya nu konéng, bungur, beureum jeung sajabana. Sangu goréng biasana disajikeun bareng jeung endog, daging, jeung rupa-rupa sayuran saperti tomat jeung bonténg.

Topic: food & beverages
Tukang masak atawa koki atawa chef salah sahiji pagawean anu butuh pisan kakuatan fisik, soalna di gawe tukang masak komo di nu hajatan bisa 2 poe atawa 3 poe non stop masak jadi sering na teu bisa sare. Nya kumaha rek sare keur nyiapkeun acara komo acara gede pesta kitu pasti butuh persiapan mateng. Mulai di gawena tukang masak oge ti peuting keur nyiapkeun masakan atawa dahareun isukna keur acara. Kudu di gawe ngalawan tunduh kudu tetep fokus masak tengah peuting teh pasti teu babari soalna waktu na istirahat ieu masak jaba kudu teliti pisan jeung kudu butuh tanaga gede. 

Topic: food & beverages
Lamun maen games urang boga games anu di pikaresep, urang teu resep jeung teu ngarti games atawa permainan perangperangan jeung tempak tembakan urang resepna permainan atawa game soal bercocok tanam, ngebon nyaeta games hay day. Games Hay Day ngajieun urang asa jadi loba lahan kebon jeung sawah anu luas. Urang oge jadi bisa ngarasakeun ngurusanan lahan sagede gede kitu anu amun di dunia nyata jaman ayeuna hararese lamun hayang ngajaran nguruskeun sawah jeung kebon.  Games hay day ka asup games anu edukatif jeung cocok komo keur budak leutik, games hay day loba ngajarkeun pangajaran anu bener daripada games atawa permainan an eusi na peperangan siga nu keur loba di pikaresep.

Topic: technology
Ku majuna jaman, jadi ngababarikeun sagala aspek, kaasup dina segi jualan. Ayeuna mah jualan geus teu kudu boga toko atawa tempat jang jualan, ku cicing di imah ge geus cukup. Urang bisa jualan sagala rupa barang-barang atawa kadaharan di online. Rek barang anu masih gress atawa barang anu urut pake, biasana loba dipanggihan di online. Cakupanna anu lega sakabeh Indonesia jadina barang nu rek urang jual pastina leuwih babari mun aya batur nu keur neangan barang nu sarua. Urang oge bisa ngobrol jeung calon pelanggan anu nanya-nanya ngarah barang nu bakal dikirim henteu salah. Jadi sanajan online tapi masih aya interaksi antara nu meuli jeung nu ngajual.

Topic: business
Aya sababaraha léngkah dina ngagunakeun kompor listrik. Kahiji, pastikeun yén imah urang boga cukup énergi listrik pikeun ngagunakeun kompor listrik. Pilari kompor listrik anu kakuatanana saluyu sareng kapasitas tanaga listrik di bumi. Biasana, sarat kakuatan pikeun kompor listrik sakitar 700 dugi ka 2000 watt. Kadua, mimitian ngahurungkeun kompor listrik. Cara pikeun ngahurungkeun kompor listrik nyaéta nyambungkeun colokan ka stop kontak pangcaketna, jadi sahenteuna nyadiakeun stop kontak di dapur.  Sanggeus éta, anjeun bisa langsung ngahurungkeun on / off tombol anu aya dina kompor listrik. Engké, sanggeus tombol dipencet, listrik bakal mimiti ngalir ka kompor sarta bisa langsung dipaké pikeun masak. Katilu, pilih mode numutkeun jinis masak. Ampir kabéh kompor listrik boga setelan suhu pikeun masak kadaharan, jadi Anjeun bisa nyaluyukeun eta supados dahareun teu kaduruk. Tungtungna, setel panginget waktos supados urang teu hilap nalika masak.

Topic: technology
Ngarasakeun unggal léngkah. Ti kapungkur aya nu naroskeun di DM tentang produk simkuring, bingah pisan (padahal teu acan ngagaleuh), dugi ka ayeuna tos biasa ngabales chat, malah hosting oge teu kunanaon, masih keneh aya pelanggan sanes. :))

Abdi ngajual online sareng Doi, urang duaan mahasiswa semester 4 waktos éta (Agustus 2020 -salila pandémik) dugi ka ayeuna urang gaduh smstr 8 (-nulis skripsi).

Di dieu kuring ti SMA biasa balanja online, ti mimiti meuli via BBM, Line@, Instagram, nepi ka Shopee. Janten kuring gaduh pangalaman salaku palanggan.

Janten Doi sabalikna, anjeunna henteu terang kumaha ngalakukeunana. Janten urang ngabagi tugas.

Produk anu kami jual nyaéta Chino Shorts, ieu bisnis kulawarga Doi, anu dijual sacara grosir di Tanah Abang, biasana ngajual offline (aya toko). Janten Doi ngartos produkna nyalira sareng parantos ngartos dunya calana. Dimimitian ti bahan, warna dina pasaran, ukuran, jeung sajabana, doi master. Samentara éta, kuring ngajarkeun anjeunna dunya balanja online.

Topic: business
Basa poe Jumaah urang jeung Irhash ka Situ Patenggang naek motor ti Kota Bandung. Urang indit isuk-isuk da keur eta cuacana rada mendung. Di perjalanan arah Ciwidey, urang mampir heula meuli kupat tahu da acan sarapan pisan. Lajeng indit deui ka tujuan. Jarak ti Kota Bandung ka Situ Patenggang 50km. Mun kana motor bisa nepi 2 jam an. Geus nepi ditu, tempatna rada sepi teuing pedah poe biasa henteu poe libur. Aya rupa-rupa wahana, siga golesat circuit, jembatan panjang ti luhur danau, parahu, jeung restoran nu bentukna nyarupaan parahu gede. Hanjakalna sababaraha wahana teu bisa dipake kusabab keur di renovasi. Contona golesat circuitt, jembatan panjang, jeung jaring laba-laba nu keur dibangun keneh.

Topic: leisures
Palayan restoran mangrupikeun salah sahiji padamelan anu aya hubunganana sareng industri jasa kuliner. Palayan restoran miboga tanggung jawab pikeun nganteurkeun tuangeun sareng inuman ka meja palanggan, oge ngawalon patarosan palanggan ngeunaan ménu sareng masihan informasi ngeunaan menu anu paling jadi rekomendasi jeung cocok kanggo pelangganna. Palayan restoran atawa pramusaji oge kudu mastikeun yen konsumen ngarasa nyaman jeung oge dilayanan ku cara anu paling sae di restoran. Palayan restoran merlukeun kaahlian komunikasi anu alus, kitu oge kamampuhan pikeun ngatur waktu jeung gawe bareng timna. Palayan restoran oge kedah gaduh kamampuan pikeun nanganan kaayaan anu tiasa kajantenan nu di luar prediksi, sapertos keluhan pelanggan atanapi pamundut anu teu kaduga. Padamelan ieu oge butuh jalma anu ngagaduhan kapribadian ramah sareng sopan sarta mampu didamel dina tekenan sabab restoran kaasup lingkungan anu sibuk.

Topic: food & beverages
Endog emang mibogaan gizi anu tinggi, rasana anu ngeunah jeung babari diolah na oge. Tinggal digoreng jadi endog dadar atawa diceplok geus bisa langsung di dahar tinggal make sangu jeung saos. Tapi kuring mah sok bosen lamun endog ngan diceplok atau dadar. Biasana kuring sok ditambahkeun jeung mie, jadi siga pizza bentukna. Salian teu bosen, rasana jadi leuwih kaya. Komo deui ditambahan saos beuki ngeunah pisan. Carana endog tong langsung di kana katelkeun, tapi di ceplokeun heula kana mangkok. Saenggeus kitu mie na dibubukeun heula nepi ka lemes. dicampurkeun weh kana mangkok nu aya eusian endog. Ulah poho oge bumbu mie ditambahkeun kana campuran endog jeung mie. Geus kitu mah tinggal digoreng siga biasana.

Topic: food & beverages
Tiktok shop ayeuna teh apliksi anu keur rame di omongkeun jeung di pake ku batur keur balanja hususn produk produk fashion. Kabeh jelema bisa milu gabung tiktok shop jeung bsa mulai dagang. Jeung deui lamun di tiktokshop urang teu kudu boga modal jeung boga barang na lamun erek dagang. aya fitur di tiktok nyaeta tiktok affiliate. Tiktok afflliate ieu teh ngamungkin keun urang meunag panghasilan dagang meski ngan di imah padahal uarang teu boga modal, urang nga perlu daftar terud bisa kerja sama jeung toko baju na tuluy biasana sok di kirim sample ku toko bajuna gratis keur urang jual di akun urang jadi lamun aya anu meuli uang bakal meunang komisi.

Topic: business
Tos hampir saminggon abdi nyobian mondok di hiji desa, suasana na teh genah pisan. Isuk-isuk keneh hudang langsung disambut ku cuaca anu sejuk pisan. Biasana ti subuh keneh tos aya ibu-ibu anu gegeroh di walungan leutik anu warna caina jerenih pisan. Aya oge bapa-bapa anu nuju geus siap-isap ka sawah kanggo macul atawa milarian jukut jang parab sapi jeung domba. Paling resep lamun abdi milarian sarapan isuk-isuk lantaran sok aya anu icalan surabi haneut. Sabenerna abdi tos mineng emam surabi, tapi teuing kumaha surabi anu aya di desa mah biasana leuwih gurih jeung leuwih seungit, pokona mah benten sareng anu di kota. 

Topic: slice of life
Lamun ka datang ka Malang, aya hiji dahareun anu teu meunang kalewatan, nyaeta Bakso Malang. Bakso Malang dijieun tina daging sapi anu dipotong-potong leutik sarta dicampur tipung tapioka, bawang bodas, uyah jeung cabe. Saterusna dicitak jadi buleud tur diasak dina cai nu ngagolak nepi ka asak. Bakso Malang biasana disuguhkeun ku kaldu anu gurih sareng lada, sareng sayuran sapertos tauge, bawang goreng sareng kol. Bakso Malang oge tiasa disayogikeun sareng sangu atanapi mie. Aya dua rupi mie, nyaeta mie bodas atawa mie koneng. Bakso malang oge biasana disajikeun sareng rupi-rupi gorengan anu seeur jenisna, aya bakso goreng, siomay goreng, jeung pangsit goreng.

Topic: culture & heritage
Setrikan anu ayeuna kuring boga teh tos teu sae sapertos waktos mimiti ngagaleuh, henteu saalus baheula, sabab aya sababaraha bagian setrikaan anu teu tiasa dianggo deui. Sapertos tombol pikeun ngatur tingkat panasna rusak, janten nalika dipaké setrikaan teh mindeng nempel dina baju. Teras aya bagian sejen dina setrikaan, gagang pikeun nyetrika anu di hareup geus leungit sabab bisa jadi teu kahaja leupas boh ragrag jadi gagangna teu aya. Lajeng kabelna teu siga baheula, sabagéan warnana geus robah jadi rada hideung, sanajan kaayaan setrika kuring siga kitu tapi masih bisa dipaké sanajan kudu maké hati-hati pisan ameh henteu nempel kana baju.

Topic: technology
Kereta api teh salah sahiji angkutan umum anu bisa ngangkut penumpang leuwih loba tibatan angkot atawa beus. Mun hayang naek kereta api, biasana urang sok pesen ngaliwatan online. Salian ti babari oge gancang pas engke asup stasiunna da tinggal di scan teu kudu pesen deui. Jadi pas nepi stasiun teh kari nyetak tiketna ku sorangan tuluy bikeun ka petugas jang di scan. Mun geus kitu mah urang kari asup bari nungguan kereta nu dek ditaekan ku urang ngaliwat. Pastikeun oge jam pemberangkatanna luyu, lantaran mun teu luyu urang bakal katinggaleun kereta. Mun geus aya kereta jeung jadwalna sarua. Urang kari asup jeung diuk dina bangku nu geus disadiakeun.

Topic: slice of life
Jualan online jadi jalan ninja abdi dina ngahasilkeun penghasilan tambahan. Di samping ngajar di sakola, abdi ge ngical produk dina marketplace. Lumayan kangge nambihan penghasilan supaya bisa nabung leuwih seueur. Abdi biasana icalan sagala, aya pakean, aya jajanan, jeung makanan instan nu nuju hype pisan di zaman ayeuna. Penghasilan tina jualan online teh lumayan bisa jang ngacover kabutuhan, sabab ngandelkeun gaji hungkul mah da teu cekap. Mantakna abdi nepi ka ayeuna bertahan icalan online supaya bisa ngacover sagala rupa kabutuhan jeung pake nabung ongkoh. Biasana abdi oge sok ngiklankeun di Instagram, lumayan oge sok aya nu tanya-tanya bari ujungna meser.

Topic: business
Sayuran brokoli sering mangrupikeun tuangeun anu paling dihindari. Kanyataanna, dina sayuran seueur gizi anu mangpaat pikeun awak. Brokoli aya di luhureun daptar sayuran anu dihindari ku seueur jalma. Malah, brokoli beunghar pisan ku antioksidan, vitamin C, sareng vitamin A. Hiji studi ogé nunjukkeun yén ngonsumsi brokoli tiasa ngirangan résiko kanker jeung panyakit komorbid nu sanesna. Pikeun anjeun anu teu resep brokoli, meureun anjeun tiasa ngalayanan sareng sababaraha saos sapertos salad, mayones, saos kacang, sareng anu sanésna. Anjeun ogé tiasa nyampur brokoli kana tuangeun karesep anjeun sapertos sop atanapi salad kusabab beunghar khasiatna, hayu sasarengan gerakeun kulawargi jeung sobat jang ngadahar brokoli.

Topic: food & beverages
Realme 10 mawa tagline Beat The Competition jang nyaingan musuhna di segmen mid range. Realme ngakombinasikeun make RAM nepikeun ka 8 GB jeung memori internal nu badag nepikeun ka 256 GB. Teu cukup nepi dinya hungkul, aya oge fitur RAM Dinamis anu nepikeun ka 8 GB jadina kinerja multitaskingna teu kudu diragukeun deui. Realme ieu boga desain premium jeung nawarkeun kamera selfie 16 MP jeung dual kamera tukang 50 MP sarta sensor 2 MP kamera sekunder. Smartphone ieu oge bisa ngarekam video nepikeun ka resolusi 1080p dina 30 fps ngagunakeun kamera hareup jeung tukang. Smartphone ieu rilisna November 2022, jeung matok harga Rp 3.200.000 anu varian 8/128 GB, atawa varian handapna 4/128 GB anu dijual di harga Rp 2.500.000.

Topic: technology
Hal anu kedah diperhatikeun sateuacan ngasupkeun acuk kana mesin cuci nyaeta urang teu meunang ngasupkeun acuk anu beunang noda bengsin. Bengsin kaasup benda anu teu cocok sareng mesin cuci. Komo bengsin tiasa ngakibatkeun kahuruan atawa ngajadikeun mesin cuci ngabeledug. Janten lamun urang bade ngaberesihan noda tilas bangsin dina acuk atawa calana, saena mah nodana diberesihan heula dina ember make lengeun sateuacan diasupkeun kana mesin cuci atawa diseuseuh langsung dina ember make sabun teras langsung dipoe, teu kedah asup ka mesin cuci. Lamun bade diasupkeun ka mesin cuci oge kedah dipastikeun heula yen eta bengsin dina kaen teh tos bener-bener leungit. 

Topic: technology
Arung jeram teh mangrupakeun salah sahiji olahraga ekstrem anu paling loba diminati ku masyarakat. Arung jeram gampang dikunjungi atawa dicobian sabab ayeuna mah tos aya di unggal tempat wisata nu ngabogaan wahangan. Saparahu teh bakal bisa dieusi ku genep tamu jeing saurang guide atawa pemandu. Lila pengarungan teh tergantung paketan nana, biasana panglilana durasi sajam atawa dua jam dina jarak hampir sapuluh kiloan. Aya oge jarak pendek anu ngarungna sakitar tilu puluh menitan dina jarak opat kiloan. Mun keur pengarungan teh pengunjung wajib make palampung jeung helm, oge wajib dipandu ku guide nu professional nu bakal ngarahkeun laju parahu salila pengarungan.

Topic: sports
Generasi ayeuna leuwih gampil ka serang panyawat kusabab pola hirup nu kirang sihat. Salah sahiji keluhan ti barudak ngora teh nyaeta sok nyareri awak. Eta teh kusabab kirangna kagiatan fisik barudak ngarora nu pagaweanna teh cicing hareupeun komputer atawa hp. Mulai ti ayeuna hayu urang ngabiasakeun olahraga rutin, mimiti urang biasakeun ti olahraga nu ringan wae. Olahraga ringan teh contona jogging, jogging tiasa dilakukeun ku saha wae kusabab teu perlu aya kabisa khusus upami bade ngalakukeun ieu olahraga. Teras urang ajakan jalma-jalma nu caket ka arurang keur ngilluan ieu kagiatan. Janten lain urang hungkul nu sihat kulawargi atanapi rerencangan oge jadi sarihat.

Topic: sports
Prof. Dr. H. Abdul Malik Karim Amrullah atawa Buya Hamka Populér nu lahir 17 Pébruari 1908 di Tanah Sirah ayeuna geus kaasup kana Nagari Sungai Batang, Kabupatén Agam, Sumatera Barat. Anjeunna anak kahiji ti opat murangkalih ti pasangan Abdul Karim Amrullah "Haji Rasul" sareng Safiyah.  terus maot di tanggal 24 Juli 1981 nyaéta saurang ulama, filsuf, jeung sastrawan Indonésia. Anjeunna ngagaduhan karir salaku wartawan, panulis, sareng guru. Anjeunna asup dina pulitik ngaliwatan Masyumi nepi ka partéy dibubarkeun, jadi Ketua Majelis Ulama Indonésia (MUI), sarta aktif di Muhammadiyah nepi ka ahir hayatna. Universitas Al-Azhar sareng Universitas Nasional Malaysia masihan anjeunna gelar doktor honoris, sedengkeun Universitas Moestopo negeskeun Hamka salaku profesor. Ngaranna disematkeun di Universitas Hamka Muhammadiyah sarta kaasup kana daptar Pahlawan Nasional Indonésia.

Topic: religion
Ieu sababaraha cara pikeun nyetel dana darurat. Jieun anggaran pikeun manggihan jumlah pengluaran bulanan jeung panghasilan bulanan. Ieu bakal mantuan nangtukeun sabaraha duit sisihkan pikeun dana darurat. Salaku aturan umum, leuwih sae pikeun nyimpen dana darurat sahenteuna 3-6 bulan kanggo biaya bulanan. Jumlah anu dibutuhkeun bakal rupa-rupa gumantung kana kabutuhan pribadi, sapertos jumlah tanggungan kulawarga, jinis padamelan, atanapi kaayaan kasehatan. Sanggeus nyaho jumlah diperlukeun, sisihkan sababaraha duit tina panghasilan bulanan anjeun pikeun dana darurat. Bisa mimitian ti 10% nepi ka 20% tina panghasilan bulanan. Tempatkeun dana darurat di tempat anu aman sareng gampang diakses nalika diperyogikeun, sapertos tabungan dana darurat khusus, setoran, atanapi instrumen investasi cair. Ngamutahirkeun jumlah dana darurat rutin, utamana lamun parobahan finansial lumangsung, kayaning ngaronjat pengeluaran atawa parobahan panghasilan.

Topic: slice of life
Al kitab nyaeta kitab suci umat nasrani, al kiba eusi na firman firman tuhan anu di jadikeun pedoman hirup keur sakabeh umat nasrani di dunia. Aya opat harti lamun urang nyarita ngeunaan firman Allah: Hiji, Firman Allah teh Pribadi Yesus Kristus; Dua, Firman Allah salaku Firman Allah. Naon anu urang bahas di dieu, Firman Allah salaku kecap. Anu hartina: Katetepan Allah; Allah perentah pribadi ka batur; Tilu, firman Allah dikirimkeun ngaliwatan mulut hamba-Na; jeung Opat, Firman tinulis Allah (Alkitab); Alkitab ieu nunjuk ka Firman Allah dijieun Daging. Umat nasrani ngaku jeung mulut maranéhanana, jeung kuduna teu ngan nepi didinya, maranéhanana kudu terus dididik maca, tapa, ngapalkeun, nerapkeun jeung ngajarkeun Kitab Suci ka batur.

Topic: religion
Lenovo, pausahaan laptop kasohor ngumumkeun seri gim Legion pang anyarna dina acara Consumer Electronics Show (CES) 2023 di Amerika Serikat. Produk anu janten unggulan nyaeta Lenovo Legion Pro 7i sareng Legion Pro 7. Lenovo ngungkapkeun yen ayeuna dua laptop ieu hadir sareng chipset khusus anu dijieun tina kecerdasan jieunan (AI) khusus anu disebut "Lenovo LA AI Chip". Chip ieu disebut-sebut salaku chip dedicated khusus kahiji di dunya laptop gim. Legion Pro 7i gaduh spesifikasi anu langkung luhur sareng langkung sae tibatan Legion Pro 7. Laptop ieu mangrupikeun model top anu dilengkepan ku dua prosesor Intel Core, nyaeta i9-13900HX sareng i7-13700HX.

Topic: technology
Hiji hal anu jadi perhatian nyaeta kelestarian lingkungan, polusi tina knalpot mobil aya dina tahap kritis: pemanasan global anu memicu perubahan iklim global, sabab geus ngaleuwihan kamampuh lingkungan pikeun ngajaga kasaimbangan na ngan hiji. Pangaruh partikel gas knalpot ngabalukarkeun kaluarna loba partikel radikal nu ngabalukarkeun panyakit leuwih bahaya, kanker salah sahijina. Kanyamanan leuwih hadé, sabab teu ngan teu aya sora, tapi speed vs torsi kurva lemes, nu mangrupakeun kaunggulan tina motor listrik, sagigireun bisa max torsi dina rounds mimiti. Henteu ngan ukur listrik langkung mirah, tapi unggal waktos anjeun ngerem, motor listrik bakal janten generator, ngahasilkeun listrik sareng nyimpen deui kana batré (Regenerative Braking), sabalikna, mesin ICE bakal ngarobih énergi inersia ngerem janten panas.

Topic: technology
Hobi sapédah dina sasih ayeuna beuki dipika resep ku jalma réa. mimitina ti covid loba jelema anu mulai pola hidup sehat. Sapedaan mangrupakeun pilihan hobi anu gampang sareng pikaresepeun, khususna isuk-isuk. Salah sahiji mangpaat sasapedahan anu tiasa dirasakeun nyaéta ningkatkeun kaséhatan méntal aya seueur cara olahraga tiasa ningkatkeun haté anjeun. Aya sékrési dasar adrenalin sareng endorfin, ogé dorongan kapercayaan anu asalna tina ngalaksanakeun hal-hal énggal. Bersepeda pikeun ngurangan beurat ngabangun ngabantosan anjeun mastikeun yén pengeluaran énergi anjeun langkung ageung tibatan asupan énergi anjeun kusabab anjeun ngaduruk kalori,Ngabuburit ngurangan résiko panyakit jantung bersepeda ningkatkeun denyut jantung anjeun sareng ngompa getih kana awak anjeun.

Topic: leisures